17/06/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Administración Industrial
Resolución do 9 de xuño de 2022 da Xefatura Territorial da Coruña pola que se concede a autorización administrativa previa e de construción dunha instalación eléctrica no concello de As Somozas (N.º Expte. IN407A 2022/105-1)

RESOLUCIÓN do 9 de xuño de 2022 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de As Somozas (N.º Expte. IN407A 2022/105-1) Visto o expediente para o outorgamento de autorización administrativa previa e de construción da instalación eléctrica que a seguir se cita: – Solicitante: IFFE Biotech, S. L. – Enderezo social: Estrada N-VI, km 586 – 15176 San Pedro de Nós - Oleiros – Título: Infraestrutura eléctrica de Media tensión para subministro eléctrico á nova factoría de Omega 3”. – S ituación: parcela 6-6A; Polígono Industrial de As Somozas, As Somozas – Descricións técnicas: Liña de alta tensión soterrada de 20 kV con inicio e fin na liña de distribución SOM803 no tramo comprendido entre os centros de transformación 15CJDS e 15CJDR, logo da entrar e saír no CS proxectado. Condutor RHZ1-2OL 12/20 kV 3x(1x240) + H16 mm², Al 120+ 120 m de lonxitude. Centro de secionamento en edificio prefabricado cunha cela compacta con tres celas de liña con interruptor-secionador e telecontrol, e unha cela de SSAA con elementos de protección e transformador bifásico 350 VA 20.000/230 V (24 kV, 400 A, 16 kA). Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Vicepresidente segundo e conselleiro de Economía, Empresa e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 9 de xuño de 2022. O xefe territorial Isidoro Martínez Arca